CELEX: 62014CN0583
Language: bg
Date: 2014-12-18 00:00:00
Title: Дело C-583/14: Преюдициално запитване от Szombathelyi Közigazgatási és Munkaügyi Bíróság (Унгария), постъпило на 18 декември 2014 г.  — Benjámin Dávid Nagy/Vas Megyei Rendőr-főkapitányság

23.3.2015   
            
            
               BG
            
            
               Официален вестник на Европейския съюз
            
            
               C 96/3
            
         Преюдициално запитване от Szombathelyi Közigazgatási és Munkaügyi Bíróság (Унгария), постъпило на 18 декември 2014 г. — Benjámin Dávid Nagy/Vas Megyei Rendőr-főkapitányság
   (Дело C-583/14)
   (2015/C 096/04)
   Език на производството: унгарски
   
      Запитваща юрисдикция
   
   Szombathelyi Közigazgatási és Munkaügyi Bíróság
   
      Страни в главното производство
   
   
      Жалбоподател: Benjámin Dávid Nagy
   
      Ответник: Vas Megyei Rendőr-főkapitányság
   
      Преюдициални въпроси
   
   
               1)
            
            
               Трябва ли член 18 от Договора за функционирането на Европейския съюз да се тълкува в смисъл, че не допуска правна уредба на държава членка, като спорната в главното производство, която предписва като общо правило, че по пътищата в тази държава членка могат да се движат единствено моторни превозни средства, които са снабдени с административно разрешение и табели с регистрационен номер, предоставени от органите на въпросната държава членка, и по силата на която лице, което не е работник по смисъла на правото на Съюза и което пребивава в същата държава членка, трябва — ако желае да се позове на изключение от това правило, тъй като моторното превозно средство, което използва му е предоставено от икономически оператор със седалище в друга държава членка — да докаже на място при полицейска проверка, че отговаря на условията, наложени от разглежданата правна уредба, в противен случай ще му бъде наложена веднага и без възможност за освобождаване глоба, чийто размер съответства на глобата, която се налага при неизпълнение на задължението за регистриране?
            
         
               2)
            
            
               Трябва ли член 20, параграф 2, буква а) от Договора за функционирането на Европейския съюз да се тълкува в смисъл, че не допуска правна уредба на държава членка, като спорната в главното производство, която предписва като общо правило, че по пътищата в тази държава членка могат да се движат единствено моторни превозни средства, които са снабдени с административно разрешение и табели с регистрационен номер, предоставени от органите на въпросната държава членка, и по силата на която лице, което не е работник по смисъла на правото на Съюза и което пребивава в същата държава членка, трябва — ако желае да се позове на изключение от това правило, тъй като моторното превозно средство, което използва му е предоставено от икономически оператор със седалище в друга държава членка — да докаже на място при полицейска проверка, че отговаря на условията, наложени от разглежданата правна уредба, в противен случай ще му бъде наложена веднага и без възможност за освобождаване глоба, чийто размер съответства на глобата, която се налага при неизпълнение на задължението за регистриране?